dh-unibe/image-text_koenigsfelden-charters-post-1500 huggingface dataset:
Staatsarchiv
AARGAU
Den 16 ī january a₎ 1628 ✳ habendt
myn herren ein ehrsammer rath ✳ uff citation unnd
erschynen desz jetzigen meyers von Erlispachs wyseren,
disz so nùn ein zyt dahëro die gebühr desz zollsz
zùendtrichtenn sich gewegeret ✳ und vˀmeyndt, wyl₎ ein
gewesender meyer daselbstenn vˀmog desz Küngszveldischen urbars und by handen habenden extracts
dasz bùrgrecht zù Arow, ✳ so derselbig järlich fünff
gùth schilling eynër statt daselbsten endtrichte, ✳
habe ✳ deszhalben nützit ✳ schùldig ✳ synn, ✳ abgerahten
und erkhendt, ✳ dasz, wo vehr er meyer alhin
bùrgrecht zù haben nit erwinden wölle, ✳ ime sölliches
lùht yngelegten von dem Küngszveldischen urbare
abgeschribenen zedel ✳ und uszzùgs, ✳ so da expresse
und heyter zugibt, ✳ dasz er glych wie die bùrger
alhin sölle gehaltenn werden, ✳ deszwegen mitt
bùrgerlichen beschwëhrdenn beladen ✳ die stühr, ✳ fäll ✳
zùerlegenn, ✳ gmeyne werckh, ✳ zùg, ✳ wachten zù
vˀrichten ✳ und eynem amptman alhin den eyd
järlich wie andere bùrger zeschwehren, ✳ und sonst
inn allen anderen sachen, so von ime alsz eynem
bùrger ervorderet wùrden, ✳ gehorsam̄e zeleysten
schùldig und vˀbùnden synn ✳ zùgesagt under oberlühterter
maszen und diseren conditionen ✳ zù eynem bùrger an¬
genom̄en synn sölle. ✳
actùm ut suprà.
C stattschreiber inn
Aroùw
m
szt
Konigsf. 977
rathsz erkhandtnùs ✳
z'Araùw ✳ contra der
meyer zuo Ärlisch¬
✳ bach
ghördt ins gwelb
zelegen ✳ und mittler-
✳ wylen dem obervogdt zuͦ
Biberstein z'communi¬
✳ cieren ✳
ist dem clostˀ hin der rùks
zuͦ gang₎ ✳ u✳ von demselben
niemhalen angenom̄en worden ✳
K ✳ v ✳ 7 ✳